**PÁLYÁZATI FELHÍVÁS**

A Hévíz Turisztikai Desztinációs Menedzsment Egyesület (a továbbiakban: Hévíz TDM) az egyéb szálláshelyek minőségfejlesztési támogatásáról szóló 36/2015. (X.5.) önkormányzati rendelet (a továbbiakban Ör.) 1. §-ának módosítása alapján (281/2019.(XII. 18.) számú határozat) a szálláshely-üzemeltetési engedéllyel rendelkező, magánszemély egyéb szálláshely szolgáltató és magánszemély magánszálláshely szolgáltató típusú szálláshely-szolgáltató magánszemélyek részére

**PÁLYÁZATOT HÍRDET**

minőségfejlesztési támogatás igénybevételére.

**I. A támogatás célja**

Az egyéb szálláshelyek és a magánszálláshelyek minőség-javítása és a szálláshely-szolgáltatók ösztönzése minőségbiztosítási rendszerhez való csatlakozáshoz.

**II. Érvényesen az az alábbi feltételeknek megfelelő magánszemély nyújthat be pályázatot, aki a pályázat benyújtásakor:**

1. legalább egy éve Hévíz városban nyilvántartott egyéb szálláshely vagy magánszálláshely szolgáltató,
2. **adószámmal rendelkező magánszemély,** aki tulajdonos, tulajdonostárs vagy egyenes ágú rokonok között alapított holtig tartó haszonélvezet jogcím alapján üzemeltet szálláshelyet,
3. aki a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet 16. § (1) bekezdése szerinti adatszolgáltatási kötelezettségének és a Hévíz Város Önkormányzatának az idegenforgalmi adó beszedésére kötelezettek bejelentési, nyilvántartásvezetési kötelezettségéről szóló 15/2010. (VI. 30.) rendeletében foglaltaknak eleget tett,
4. akinek szobaegységenként minimum 20.000,-Ft/év idegenforgalmi adó befizetési kötelezettsége keletkezik és annak a befizetésének eleget tesz,
5. akinek az önkormányzattal szemben lejárt adótartozása nem áll fenn,
6. személyenként egy pályázat nyújtható be évente,
7. **két sikeres pályázatot követően** ugyanazon magánszemély harmadik alkalommal abban az esetben nyújthat be érvényes pályázatot, amennyiben:

 a) **Már csatlakozott a** "Nemzeti Tanúsító Védjegy" rendszerhez, vagyis szálláshelyének van „koronás minősítése”.

 b) **Igazolni tudja csatlakozási szándékát** a "Nemzeti Tanúsító Védjegy" rendszerhez a minősítési díj befizetésének igazolásával

 (Információ, jelentkezés: www.maganszallasadok.hu)

**III. A pályázatnak tartalmaznia kell:**

 1. az adatlap teljes körű kitöltését a pályázó adataira vonatkozóan,

 2. a tervezett, szálláshely minősége érdekében elvégzett javítás, korszerűsítés, fejlesztési munkálatok vagy beszerzés kategória megnevezését,

 3. az önkormányzat adó számlájára befizetett helyi idegenforgalmi adó összegéről szóló befizetési csekkszelvények, vagy bizonylatok másolatát,

 4. önkormányzati igazolás adó tartozás mentességről,

 5. az adatlapon szereplő aláírt nyilatkozatokat,

 6. ingatlan tulajdoni lap másolat.

**IV. A támogatás forrása**

A Hévíz Város Önkormányzat 16.000.000 Ft megállapított összegű támogatás.

**V. A támogatás mértéke, formája, folyósítási módja**

**Mértéke**

* 1. Maximum 50.000,-Ft, azaz ötvenezer forint vissza nem térítendő támogatásra pályázhat az a magánszemély, aki 100.000,-Ft-ig, azaz egyszázezer forintig terjedő idegenforgalmi adót szedett be.
* 2. Aki százezer forint feletti idegenforgalmi adót szed be a pályázat benyújtása előtti naptári évben, annak pályázati támogatása a beszedett adó 50 %-áig terjedhet.

**Formája és folyósítási módja**

Az érvényes pályázatok a rendelkezésre álló forrás keretéig, érkezési sorrendben kerülnek elbírálásra.

A támogatás utófinanszírozással kerül kifizetésre, a megvalósítást és a szabályszerű elszámolást követően, amely a pályázó által megadott bankszámlaszámra történik.

A támogatás terhére költségek legkorábban 2019. október 27. napjától, legkésőbb 2020. június 30. napjáig számolhatók el. A támogatási döntést megelőzően a pályázók saját kockázatukra valósíthatnak meg fejlesztéseket.

**Támogatási döntés időpontja: 2020. március 31**.

Pályázók értesítése: **2020. április 08.**

Támogatási szerződések megkötésének hatáideje: **2020. április 30.**

**Elszámolás módja**:

Számlaösszesítő, a pályázó nevére kiállított számlák hiteles másolata, továbbá fényképes dokumentáció benyújtása által.

Az eredeti számlákra rá kell vezetni, hogy „Hévíz TDM Egyesület által nyújtott támogatásból felhasznált …….… Ft.” A másolatot a pályázónak hitelesíteni szükséges (dátum, aláírás, pecsét).

Köztes elszámolás időpontja: **2020. május 31.**

Elszámolás benyújtásának végső határideje: **2020. június 30**.

Elszámolások ellenőrzése, támogatási összegek elutalása a kedvezményezettek felé: **2020. július 31**.

**VI. A támogatás megállapításának feltételei**

1. A formai és tartalmi szempontból teljes körűen benyújtott pályázatok elbírálását a Hévíz TDM Egyesület elnöksége végzi az ör.-ben meghatározott szavazati joggal rendelkező delegálttal, 2020. március 31. napjáig.

2. A pályázati feltételeknek mindenben megfelelő pályázatot a Hévíz TDM Egyesületnek be kell fogadnia és támogatásra jogosultnak kell ítélnie.

A döntésről a Hévíz TDM Egyesület 8 munkanapon belül írásban küld tájékoztatást a pályázóknak.

**Érvénytelen a pályázat:**

1. Ha nem az arra rendszeresített nyomtatványon adták be, hiányos vagy nem egyértelmű, ezért elbírálásra alkalmatlan.

2. Ha a pályázó a pályázatát és a nyilatkozatokat nem írja alá.

3. Ha a pályázatot a pályázati felhívásban meghatározott pályázati határidő lejárta után nyújtották be.

4. Ha a pályázat az alaki és tartalmi követelményeknek egyéb okból nem felel meg.

A Hévíz TDM Egyesület jogosult a pályázat adatainak ellenőrzésére, amelyhez a pályázó hozzájárul.

**VII. Támogatható tevékenységek**

Az alábbi minősítési, felújítási, építési és eszköz beszerzési tevékenységet támogathatók az ingatlanon, amennyiben ezek a vendégek kényelmét szolgálják, a vendégtérben kerülnek elhelyezésre.

|  |  |
| --- | --- |
| ***TÁMOGATHATÓ BESZERZÉS MEGNEVEZÉSE*** |  |
| ***1.) „KORONÁS MINŐSÍTÉS” DÍJA – Nemzeti Tanúsító Védjegy megszerzése*** |   |
| ***2.)ESZKÖZ BESZERZÉS*** |  |
| **a.) Kerti bútorok és tartozékai, kültéri játékok (PL. hinta, homokozó, lengőteke, pingpongasztal, darts, rexasztal, biliárd, csocsóasztal, stb.)** |
| **b.) Légkondicionálás, páramentesítő gép, ventilátor beszerzése** |
| **c.) Kerékpárok, közlekedési eszközök a vendégek részére** |
| **d.) Családbarát eszközök beszerzése (Pl. bébi- és gyerekbútorok, játékok)** |
| **e.) Szoba, apartman felszereltségének fejlesztése (Pl. tv, széf, hajszárító, vasaló, vasalódeszka, stb.)** |
| **f.) Konyhai kisgépek (Pl. Kenyérpirító, mikrohullámú sütő, kávéfőző vízforraló, tojásfőző, stb.)** |
| **g.) Alvásminőség javítása (Pl. ortopéd matrac, matracok, védőhuzat)** |
| **h.) Bútorvásárlás, felújítás** |
| **i.) Világítástechnika fejlesztés** |
|  **j.) Olvasósarok, olvasószoba kialakítása (Könyvek, bútorok)** |
| **3. FELÚJÍTÁS, ÉPÍTÉS** |  |
| 1. **Kertfejlesztés (Nem támogatható: lágyszárú növények! Pl.: muskátli)**
 |
| **b.) Parkoló kiépítés** |
| **c.) Épület felújítása** |
| **d.) Zajvédő nyílászárók beépítése**  |
| **e.) Fűtés, melegvízellátás korszerűsítése** |
| **f.) Mosási lehetőség kialakítása, mosókonyha** |
| **g.) Akadálymentesítés** |
| **h.) Internet elérhetőség (wi-fi) kiépítése** |
| **i.) Saját webhely korszerűsítése** |
| **j.) Wellness fejlesztések (Pl. medence, jacuzzi, szauna, infraszauna, gőzkamra, stb.)** |
| **k.) Szolárium, sószoba** |
| **l.) Külön dohányzóhelyiség** |

A pályázat benyújtásának helye:

**Hévíz Turisztikai Desztinációs Menedzsment Egyesület**, 8380 Hévíz Rákóczi u. 2.

**Nyitvatartási időben személyesen vagy postai úton tértivevényes küldeményként.**

**Az érvénytelenül beadott pályázat hiánypótlására, javítására nincs lehetőség!**

A pályázatok benyújtásának határideje: **2020. február 28. 16.00 óra.**

A pályázat benyújtásának módja:

A kizárólag az arra rendszeresített pályázati adatlapon, mellékletek becsatolásával borítékban lezárva „minőségfejlesztési támogatás pályázat” felirat feltüntetésével.

A pályázatok benyújtásával kapcsolatban bővebb információ az alábbi elérhetőségeken kérhető:

**Hévíz TDM Egyesület**

8380 Hévíz, Rákóczi u. 2.

Tel: 06/83/540-131

E-mail: info@hevizmarketing.hu

Nyitva tartás:

Hétfő - péntek: 9.00 - 17.00

Szombat: 10.00 - 15.00

Vasárnap: 10.00 – 15.00